
Prienų rajono savivaldybės tarybai


SPRENDIMO  „DĖL PRIENŲ RAJONO SAVIVALDYBĖS TARYBOS 2015 M. VASARIO 23 D. SPRENDIMO NR. T3-32 ,,DĖL PINIGINĖS SOCIALINĖS PARAMOS TEIKIMO TVARKOS APRAŠO IR LĖŠŲ PINIGINEI SOCIALINEI PARAMAI NUSTATYMO METODIKOS PATVIRTINIMO“  PAKEITIMO 
AIŠKINAMASIS RAŠTAS

2016-10-14   Nr. (18.76-SPS)-AR4-2
  
	
Priėmus 2016 m. rugsėjo 20 d. Lietuvos Respublikos piniginės socialinės paramos nepasiturintiems gyventojams įstatymo Nr. IX-1675 1, 2, 8, 10, 12, 17, 20, 23, 25 straipsnių ir priedo pakeitimo įstatymą Nr. XII-2611, būtina pakeisti Prienų rajono savivaldybės tarybos 2015 m. vasario 23 d. sprendimu Nr. T3-32 „Dėl Piniginės socialinės paramos teikimo tvarkos aprašo ir lėšų piniginei socialinei paramai nustatymo metodikos patvirtinimo“ patvirtintos Piniginės socialinės paramos teikimo tvarkos aprašo ir lėšų piniginei socialinei paramai nustatymo metodikos VII skyrių. 
Pasikeitė kai kurios įstatymo nuostatos. Bendrai gyvenantiems asmenims arba vienam gyvenančiam asmeniui papildomai skiriama socialinė pašalpa, kurios dydis lygus 50% socialinės pašalpos, mokėtos per praėjusius 6 mėnesius iki įsidarbinimo (buvo 12 mėnesių).
Socialinė pašalpa vienam gyvenančiam asmeniui ir (ar) vaikų (įvaikių) neauginantiems bendrai gyvenantiems asmenims (gavusiems ją ilgiau kaip 36 mėnesius) 24 mėnesius buvo neskiriama. Vadovaujantis įstatymo pakeitimu, socialinė pašalpa tokiems asmenims skiriama 50% pašalpos dydžio nepinigine forma, jei asmuo turės teisę į piniginę socialinę paramą.
Darbingo amžiaus darbingiems, bet nedirbantiems (taip pat savarankiškai nedirbantiems) asmenims socialinės pašalpos dydis nemažinimas, kai jie nedirba dėl priežasčių, nurodytų įstatyme,  socialinės pašalpos teikimo laikotarpiu negavo teritorinės darbo biržos ar kitos valstybės valstybinės įdarbinimo tarnybos pasiūlymo dirbti arba dalyvauti aktyvios darbo rinkos politikos priemonėse, kai nustatyta tvarka dalyvauja savivaldybės administracijos organizuojamoje visuomenei naudingoje veikloje, dirbo (savarankiškai dirbo) arba dalyvavo savivaldybės administracijos organizuojamoje visuomenei naudingoje veikloje 12 mėnesių per paskutinius 24 mėnesius.



Vedėja			                                                             Eugenija Sadauskienė

